Amióta az élet először megjelent a Földön…
…A fejlődés sohasem állt meg.
Egyszerre hajtotta az állandó változás…
És az öldöklő verseny.
Ám akadt egy nevezetes korszak, amikor az evolúció magasabb fokozatba kapcsolt.
Ekkor jöttek létre a ma is ismert állatok ősei…
És a legendás óriások
Melyek uralkodtak felettük.
Ez a dinoszauruszok korának története.
ÉLET A BOLYGÓNKON
V. FEJEZET
Beköszöntött a Jura időszak.
A Pangea szuperkontinens, melyet a hüllők uraltak, lassan darabokra szakadt.
A tektonikus lemezek elmozdultak.
Nyomukban magmafolyók törtek a felszínre.
S bolygónk újra átalakulni készült.
Pár millió év alatt a forró kőzet kettévágta a hatalmas földtömeget.
A víz feltöltötte az újonnan létrejött kontinensek közti szakadékot.
A földrészek egyre távolodtak
S új élőhelyek jöttek létre.
Ez sok faj kihalásához vezetett.
De a túlélők gyorsított ütemben fejlődtek tovább.
Kiváltképp egy bizonyos csoportjuk.
A Jura óriási erdeinek mélyén, Észak-Amerika területén…
Megjelentek a történelem legnagyobb testű állatai.
Dinoszauruszok.
Pangea felbomlásával hirtelen valóságos édenkertben találták magukat.
Egyes fajok, mint a Diplodocus, akár 25 méteresre is megnőttek.
De még ez a méret sem jelentett teljes körű védelmet.
Hisz nem ők voltak a Jura egyetlen óriásai.
Egy Alloszaurusz.
Csaknem 9 méteres hosszával
Az egyik legnagyobb ragadozónak számított a korai dinoszauruszok közt.
Felderíti a terepet.
De nem a felnőttek érdeklik.
Ez az Allosaurus könnyebb prédára les.
Egy Diplodocus-fiókára.
A grapefruit nagyságú tojásból kikelt fióka még túl kicsiny ahhoz, hogy
csatlakozzon a csordához, ahol csak agyontaposnák.
Így önmagáról kell gondoskodnia.
Az Allosaurus könnyedén elbánhat vele.
Már ha rátalál.
A fióka legjobb esélye
Ha minél tovább mozdulatlan marad.
Az Allosaurus érzékei kifinomultak.
Ám a vihar szerencsésen elfedi a fióka helyzetét.
Ez közel volt.
És nem is csak egy fiókának.
Túlélési esélyeik növeléséhez a kicsinyeknek a lehető legtöbbet kell
enniük a lehető leggyorsabban.
Csak így fejlődhetnek óriás felnőttekké.
S miközben a hatalmas dinoszauruszok a növényvilágból táplálkoztak, maguk a
növények is lassú változásnak indultak.
Fejlődésük új fejezetet nyitott a földi élet történelmében.
Egykor régen a növények a vízre vagy a szélre bízták a pollen terjesztését.
Ám a dinoszauruszok kora a növények szaporodásában is áttörést hozott.
S ennek eredménye ma is velünk él.
A virág.
Ez a 40 centiméteres átmérőjű példány egy óriás tündérrózsa virága, mely az Amazonas
őserdejében él.
Létének célja, hogy magához csalogassa a beporzóit.
Szürkületkor a virág az ananászéhoz hasonló erős illatot bocsát
ki.
S ez a bogár képtelen ellenállni neki.
Őseihez hasonlóan ez a bogár sem képes megállni, hogy befurakodjon a virág
belsejébe.
Átverekszi magát a külső szirmokon
Egészen a legbelső részekig ahol valódi éden várja.
Idebent a levegő jó 10 fokkal melegebb, mint a kinti hűvös éjszaka.
S a bogár kedvére lakmározhat a virág ízletes húsából.
Ám cserébe ő is ad valamit.
Egy másik óriás tündérrózsa pollenjét.
Táplálkozás közben a bogár beporozza a virág szaporítószervét.
Hajnalhasadtával a virág bezárul.
A bársonyos szirmok körülölelik a bogarat…
…S beborítják a virág saját ragadós pollenjével.
Szürkületkor a virág újra kinyílik.
Miután elérte célját, s biztosította a növény szaporodását, a virág színe
megváltozik, s az illata is eltűnik.
A pollennel beborított bogár pedig tovarepülhet, hogy tudtán kívül egy újabb
tündérrózsát porozzon be.
De a virágok és állati beporzóik társulása még csak a kezdet volt.
Csakhamar a jura időszak más rovarjai is csatlakoztak hozzájuk.
Virágról-virágra hordták a pollent
S cserébe édes nektárral táplálkozhattak.
130 Millió évvel ezelőtt…
…A virágok elkezdtek egyre feltűnőbbé színesebbé
És változatosabbá válni
A legjobb beporzókért folytatott versenyben.
Ahogy terjedtek…
…Az ősi táj végtelen zöldjét felváltotta
A színek igazi kavalkádja.
Napjainkban a virágos növények száma tízszeresen meghaladja az összes többiét.
Ahogy a föld kivirágzott
Más lények is elkezdték kihasználni a virágok és a rovarok közötti kapcsolatot.
S jelentősen megnőtt
A ragadozók és a zsákmányállatok száma is.
A pókok ekkor már 100 millió éve léteztek.
De selymes váladékukból most hálókat alakítottak ki.
S ők is kihasználták az élet új hullámát.
A dinoszauruszok korának derekára
A virágos növények megjelenésének hatására
A biodiverzitás olyan mértékben megnövekedett
Hogy a Föld történetében most először több faj élt a szárazföldön, mint az óceánban.
110 MILLIÓ ÉVVEL EZELŐTT
De nem csak a legkisebb teremtmények fejlődtek tovább
Új és rendkívüli módokon.
Ez egy Deinonychus.
Bűbájos megjelenése ellenére
Ez is egy dinoszaurusz.
Méghozzá egy fióka.
A „Deinonychus” név annyit tesz: „rettentő karom”.
Ám nem ez az egyetlen erénye.
Látása is igen kifinomult
Ahogy a hallása is.
Ám legfeltűnőbb újítása a tollazata.
Az első tollszerű kinövések már a Triász időszakban megjelentek.
Céljuk nem a repülés, hanem a melegen tartás volt.
A tollak hőszigetelésének hála, a theropoda dinoszauruszok éjjel és nappal
is aktívak maradhattak.
S így több idejük maradt az utódaik aktív felnevelésére.
A csoportos életnek több előnye is van.
Főleg, ha élelmet kell találni.
A Deinonychusok falkában vadásznak.
Méghozzá nagyon okosan.
Prédájuk, egy Arkansaurus is egy dinoszaurusz.
Velük ellentétben azonban főleg növényi étrenden él.
Egy dolog közös bennük: a gyorsaságuk.
A prédát nem elég egyszerűen utolérni.
Még le is kell teríteni.
A Deinonychusok felváltva fárasztják az áldozatukat.
Szörnyű karmaikkal gyorsan végeznek a kifáradt Arkansaurusszal.
A dinoszauruszok fejlődésével egyre többen váltottak társas életformára.
Ám így sem versenyezhettek koruk legfejlettebb közösségét létrehozó
lényeivel…
…Melyek a dinoszauruszok lábai alatt fejlődtek.
Napjainkban Észak-Afrikában még mindig élnek e korai közösségalkotó lények
utódai.
A termeszek.
Egyetlen hatalmas családban
Több mint ötmillió testvér.
Mind fáradhatatlanul dolgoznak a kolóniáért, és anyjukért, a királynőért.
A hozzájuk hasonló közösségalkotó rovarok a dinoszauruszok korának
gyermekei.
Feldolgozzák az új növényeket…
…S közben önmaguk is táplálékul szolgálnak
Ellenségeik számára.
Egy felderítő a nyomukra akadt.
S felfedezésének hírével már igyekszik is vissza a bolyba.
E lény egy másik ősi közösségalkotó rovar tagja:
A hangyáké.
E két rivális faj közti harc már több millió éve folyik lankadatlanul…
Egy lenyűgöző fegyverkezési verseny keretében.
A bolyba visszatérve a felderítő saját hadsereget toboroz.
Ezek a ragadozó Matebele-hangyák.
Akár a jól képzett római légiók…
…Katonák ezrei vonulnak a csatába.
A termeszek közelébe érve
A felderítő jelt ad.
A hadoszlop szétterül
S fenyegető frontvonallá válik.
Amikor mindenki a helyén van, a felderítő még egy utolsó jelt ad.
Támadás.
A termeszek sem védtelenek.
Külön kasztba tartozó páncélos katonák védik a dolgozókat.
Az elkapott hangyát gyorsan feldarabolják.
Ám a hangyáknak is van különleges fegyvere.
Mérges fullánkjukat ősi riválisaik egyetlen gyenge pontjába döfik.
Egyenesen a csáprágók közé.
Az ősi háború gyorsan szedi az áldozatait.
Ám a fosztogató hangyák végül lebírják a termeszeket.
A győztesek felkapják áldozataikat, s visszaviszik őket a bolyba, a kolónia
táplálására.
A föld alatt a hangyák az evolúció csúcsát jelentő módon maguk látják el a sebesült
bajtársaikat.
Sokuknak végtagjaik hiányoznak.
Ám a dolgozók végignyalogatják a sérültek sebeit s a nyálukban található
antibiotikumokkal segítik a gyógyulásukat.
Enélkül a legtöbben elpusztulnának.
Ám a gyógymódnak hála, a sebesültek akár egy nap leforgása alatt visszatérhetnek a
harcba akár hiányzó végtagokkal is.
Az embereken kívül csak ők képesek arra, hogy gyógyszerrel mentsék meg
társaik életét.
A közösségalkotó állatok, mint a hangyák és termeszek felvirágoztak a
dinoszauruszok alatt.
Ám a föld a talpuk alatt továbbra sem állt meg s nagy földindulás vette
kezdetét.
90 Millió évvel ezelőtt a Föld tektonikus lemezei tovább alakították a
bolygó felszínét.
Pangea darabjai egyre távolodtak…
A magma pedig kiömlött a tengerfenékre.
A tenger szintje megemelkedett.
Betört a szárazföldre.
Nyomában új, sekély tengerek keletkeztek.
Köztük új kontinensek jöttek létre, saját éghajlattal és jellegzetességekkel.
A külön földrészekre szakadt dinoszauruszok minden eddiginél gyorsabb
ütemben gyarapodtak.
Az óriás hosszúnyakú szauropodák és a tollas theropodák mellett egy új csoport
is egyre sikeresebbé vált. A madármedencéjűek.
A diplodocushoz hasonlóan ők is növényevők voltak.
Ám az ő állkapcsukkal már rágni is lehetett.
A növények széleskörű elterjedésével a madármedencéjűek, mint a Maiasaurak, a
történelem legnagyobb csordáiba rendeződtek.
A dinoszauruszok mostanra minden szárazföldi élőhelyet meghódítottak az
egész bolygón.
Közben a saját dinasztiánk, az első valódi emlősöké úgyszintén gyarapodásnak indult
e bőséges korban.
Az óriások árnyékában e kis termetű lények a peremre szorulva vegetáltak.
Ám ők is egyre fejlődtek, társas csoportokat hoztak létre, s gondoskodtak
az ivadékaikról.
Napjainkban Délnyugat-Ausztrália erdeibe kell utaznunk, hogy lássuk…
…Milyen lehetett egykor az ősi emlősök élete.
Ez egy erszényes hangyász.
Egy veszélyeztetett állat, melyből jó, ha 3000 példány él még vadon.
Őskori elődeihez hasonlóan ő is ízletes termeszekkel táplálkozik.
Hosszú, ragadós nyelvével élvezettel falja a rovarokat.
Minél többet, annál jobb.
Hisz odahaza az odúban a kicsinyei már várják.
Az emlősök sikeréhez nagyban hozzájárult az utógondozás kialakulása.
Eleven utódokat hoznak a világra.
Anyatejjel táplálják őket, míg el nem érik a függetlenedési kort.
Ám az óvatos kicsinyek számára…
…Ez bizony még odébb van.
A korai emlősöket sem páncél, sem óriási méret nem védte.
Ám ahogy a mai erdőkben…
…A veszély már akkor is jelen volt.
Ez egy ősi ellenség levedlett bőre.
Egy kígyóé.
A kígyók az első valódi emlősökkel egy időben fejlődtek ki.
Hátrahagyták hüllő-őseik végtagjait, s áramvonalas testet fejlesztettek ki.
Így tökéletesen alkalmazkodtak a kotorékokban való vadászathoz, s az
aljnövényzetben való néma cserkészéshez.
Csakhogy az emlőskölykök sem védtelenek.
Az anyjuk vigyáz rájuk.
Messziről kiszúrja a veszélyt.
És riadót fúj.
A kígyó egyenesen a kicsinye felé tart.
Az utódgondozásnak hála, ezúttal az emlősök győztek.
Csakhogy a hüllők türelmesek.
Már a dinoszauruszok kora óta játsszák ezt a játékot.
Az emlősök gyarapodásával a belőlük élő kígyók is megsokasodtak.
Napjainkban több mint 3000 fajuk él a földön.
Tekervényes testükkel…
…És félelmetes izmaikkal…
…Csaknem az összes földi élettérhez alkalmazkodtak.
Még az óceánokhoz is.
Ahogy sok hüllőé, az ő bőrük is képes rejtőszínt ölteni.
S a mérgüknek hála
Az eredmény halálos.
Ám az emlősök is kifejlesztették a saját védelmüket…
…Miután több mint százmillió éven át álltak folyamatos harcban a kígyókkal.
Ez a szarvas csörgőkígyó.
Órákon át képes várakozni, mire megérzi a hőmérséklet apró megugrását.
Ez a megugrás az apró, melegvérű emlősök testéből ered.
De a kengurupatkány nem egy átlagos rágcsáló.
Egyedi védekezést fejlesztett ki
Mely méltó a nevére
A hidegvérű csörgőkígyó türelmesen vár.
Hetekig is elél táplálék nélkül.
Csak arra vár, hogy lecsapjon.
Villámgyors reflexek…
…A hihetetlen türelem ellen.
Ilyen és ehhez hasonló extrém képességek alakulhatnak ki az élet és
halál örök játékában.
A dinoszauruszok 150 millió éves uralma alatt a földrészek már csaknem a
mai helyükre vándoroltak.
Útközben olyan sok új élőhelyet hoztak létre, hogy a dinoszauruszok még
sikeresebben alkalmazkodhattak a körülményekhez.
Hatalmas lábaik alatt ott élt az összes többi csoport is, melyeket ma is ismerünk.
Évmilliós dinasztiák tagjai.
Egy másik kor túlélői.
S mellettük akadtak még újonnan megjelentek is.
De mindannyiukat a háttérbe szorította a dinoszauruszok uralma. S kiváltképp
legendás csúcsragadozójuk.
Hossza tizenhárom méter súlya kilenc tonna.
Nem véletlen, hogy a bolygónk történelmének leghíresebb ragadozója a
Tyrannosaurus Rex.
Ám nincs egyedül.
Egy másik T-Rex is megjelenik.
Felmérik egymás erejét.
A Tyrannosaurusok harciasan védik a területüket.
S a kannibalizmus is előfordul köreikben.
Ám ennek a hímnek más jár a fejében.
Rátalált egy nőstényre.
Így hát bemutatja a násztáncát, hogy elnyerje a kegyeit.
Egyetlen rossz mozdulat egy pillanat alatt véget vethet a randevúnak.
A hím igéző mozgása s mély, morgó hangjai szemlátomást elérik a kívánt
hatást.
S a nőstény is követi a hím táncát.
Ám a bizalom végső jele, amikor szabadon hagyja a nyakát.
Együtt nyújtózkodva pecsételik meg vonzalmukat.
A dinoszauruszok 150 millió éven át uralták a Földet.
Ki tudja, milyen magasságokig juthattak volna, ha az uralmuk tovább folytatódik.
Ám az élet történetében
Semmi sem tart örökké.